**ציר פיתוח אישי למתנדב/ת שנת שירות**

לרכז/ת:

במהלך שנת השירות הש"ש והרכזות/ים נותנים המון משקל לציר המשימה וציר החברתי. מרבית מתנדבות/ים שנת השירות אינן.ם מצליחים לבחון ולראות תהליכי פיתוח האישי אותם הם.ן עוברות.ים תוך השנה הזו.

ולכן לא מן הנמנע כי רכז/ת הגשמה וגרעין מחוייב לעסוק בכך בקבוצה ואל מול הפרט ע"מ שחווית מתנדבי/ות שנת השירות יהיו מלאות יותר.

**"כוחות מקדמים“** = אנשים, כוחות, תהליכים, יכולות, משאבים או נכסים שיש לפרט בקבוצה או במשימה ויכולים לתרום תרומה של ממש להצלחת התהליך האישי שלי ולהתפתחות הקבוצה (למשל - אווירה של פתיחות ו‘פרגון‘, אמון בין בעלי תפקידים, אנשים בתוך הקבוצה שיש להם דחף להתפתחות אישית ועוד(. ”

**"כוחות בולמים“** = אנשים, כוחות, תהליכים, יכולות, משאבים או נכסים שאולי חסרים לפרט בקבוצה או במשימה, או שהם קיימים ברמה נמוכה מכדי להצליח או שהם קיימים במשימה/ בקבוצה ומשפיעים לרעה על השגת המטרות (למשל, תחרותיות יתר המובילה לחוסר נכונות להיחשף, מוטיבציה נמוכה להשקיע, אנשים בתוך הקבוצה המתנגדים בעקביות ליוזמות וכדומה(.

כיצד נעשה זאת?

1. נשתמש בפלטפורמות קיימות בלו"ז לטובת פיתוח ציר זה.
2. נעשה מיפוי על הקבוצה ונזהה חוזקות ומקומות בהם אנו מבינים.ות כי יש לחזק את הש"ש שלנו.
3. נעבוד ע"פ תוכנית שנוחה לנו ונוכל לעמוד בה.
4. נתאם ציפיות ברורות עם הש"ש סביב תהליך זה.

**שלב ראשון -שלב של המלווה עצמו:**

מיפוי הקומונה –

סרטטו עיגול לכל חברת קומונה על דף – כל עיגול יש לחלק ל4 שאלות מרכזיות:

1. איזה כוחות מקדמים ובולמים אני מזהה בש"ש
2. כיצד הש"ש התמקם בקומונה? (האם תפס תפקיד? אם כן איזה?/ איזה תפקיד עלול לתפוס?).
3. קשיים/ אתגרים שעלו מהש"ש / קשיים/ אתגרים שאני מזהה שצפויים לעלות.
4. למי מחברי הקבוצה מחובר הש"ש?
* לאחר שיצרנו עיגול לכל חבר/ת קומונה ננסה לבחון את כיצד כל חבר/ת קומונה מתחבר לחברי/ות קומונה נוספים- רשת זו תעזור לך המלוה להבין כיצד ניתן להשתמש בחברי הקבוצה כדי לקדם, לחזק, להעצים את הפרט והקבוצה.

**שלב שני – ניתן לקיים את שלב זה בליווי קבוצתי או בשיחה אישית:**

מיפוי אישי של חבר/ת הקומונה את עצמו/ה:

1. נבקש מכל חבר/ת קומונה לצייר עיגול לחלק אותו ל4 ולענות על השאלות בתוכו:
* מה הכוחות המקדמים שיש לי שבאים או יבואו לידי ביטוי בשנת השירות.
* איפה ואיך הכוחות שלי באים/ יכולים לבוא לידי ביטוי בשנת שירות?
* איזה דברים חשוב לי לחזק בשנה הזו ( בפן אישי ומקצועי)?
* איפה ואיך אני יכול לחזק אותם (באילו מרחבים אני יכול לשכלל את כישורי ומי השותפים שלי לדרך)?

**שלב שלישי:**

בניית תוכנית עבודה אישית – כל חבר/ת קומונה תבנה יחד עם המלווה תוכנית עבודה אישית לקידום וחיזוק הפרט ע"פ הגדרות שהש"ש הגדיר/ה לעצמו/ה ובשיקוף של המלווה לש"ש את המקומות בהם הוא מוצא כי יוכל להתפתח בשנה זו. יש להגדיר מטרות רחבות ויעדים קצרי מועד ובעלי פוטנציאל משמעותי להצלחה. לאחר השגת מטרה/מטרות נפעל לקידום מטרות ויעדים חדשים – נאתגר את הש"ש להמשיך להתפתח ולחוות הצלחות אישיות, קבוצתית ומקצועיות.

מצ"ב נוסח לבניית תוכנית ציר פיתוח אישי

**ציר פיתוח אישי**

|  |  |  |  |
| --- | --- | --- | --- |
|  | **ציר אישי** | **ציר מקצועי** | **ציר קבוצתי** |
| **מטרה שארצה לקדם** |  |  |  |
| **יעד שארצה להשיג תחת מטרה זו** |  |  |  |
| **דרכי ביצוע להשגת היעדים** |  |  |  |
| **מה הדד ליין שאני נותן לעצמי לביצוע**  |  |  |  |
| **מדדי הצלחה – מה יחשב בעיני להצלחה** |  |  |  |
| **מה הכוחות המקדמים שיש לי** |  |  |  |
| **איזה כוחות מעקבים אני עלול לפגוש**  |  |  |  |